Z A P I S N I K

sa 48. sjednice Upravnog vijeća Zavoda za hitnu medicinu Koprivničko-križevačke županije, održane elektronskim putem dana 18. listopada 2024.. godine

Elektronskim putem na sjednici sudjelovali su:
1.	Ana-Marija Mađerić, mag.oec., predsjednica  
2.	Nataša Martinčević, mag.admin.publ., član
3.	Katarina Bukvić, bacc.med.techn., član
4.	Ana Domjan Babić, dr.med.spec., član
5.	Laura Varjačić, dipl.oec., član 

Predsjednica Upravnog vijeća Zavoda za hitnu medicinu Koprivničko-križevačke županije predlaže 

D N E V N I   R E D
1.	Prihvaćanje informacije o prijedlogu Financijskog plana Zavoda za hitnu medicinu Koprivničko-križevačke županije za 2025. godinu s projekcijama za 2026. - 2027. godinu i obrazloženjem.

Točka 1. 
PREDSJEDNICA: Prihvaćanje informacije o prijedlogu Financijskog plana Zavoda za hitnu medicinu Koprivničko-križevačke županije za 2025. godinu s projekcijama za 2026. - 2027. godinu i obrazloženjem.

ANTONELA SUBOTIČANEC: Od strane Upravnog odjela za zdravstveno-socijalnu djelatnost te Upravnog odjela za financije, proračun i javnu nabavu ovaj tjedan zaprimili smo upute za izradu financijskog plana s projekcijama te je u uputama definirani i rok za prihvaćanje informacije vezane uz plan s projekcijama koji je danas. 
Valja napomenuti kako plan koji vam je dostavljeni na mail nije potvrđeni od strane Upravnog odjela za zdravstveno-socijalnu djelatnost te Upravnog odjela za financije, proračun i javnu te da je podložan promjenama, a donošenje samog plana predviđa se nakon potvrde županijske skupštine.

Što se tiče plana za 2025. godinu ukupno planirani prihodi poslovanja iznose 7.948.981 €, a najvećim dijelom odnose se na prihode od HZZO-a u iznosu od 6.535.100 €. Razlog povećanja prihoda je utjecaj odredbi Uredbe zbog kojih je došlo do povećanja koeficijenata djelatnicima pa su shodno tome povećani i rashodi, a plan je za 2025. godinu da se povećaju prihodi od strane HZZO –a i za plaće djelatnike za koje to HZZO nije ugovorno popratio do danas, ovdje mislim na plaće djelatnika prijavno-dojavne sanitetskog prijevoza, ali i naših 7 specijalista hitne medicine.
Prihodi od strane Koprivničko – križevačke županije planirani su u iznosu od 239.881,00 €. 
Planirana sredstva plan je utrošiti na 
•	aktivnosti pripravnosti liječnika u iznosu od 92.381 €
•	Aktivnost Dodatnog sanitetskog TIM – a u ukupnom iznosu od 70.000,00 € (aktivnost još nije otvorena u proračunu Osnivača pa su sredstva prikazana na Aktivnosti A100096)
•	Aktivnost Opremanje Zavoda u ukupnom iznosu od 28.000,00 € pri čemu je cilj rekonstrukcija nadstrešnice u središnjici Koprivnica u iznosu od 14.000,00 € te u ispostavi Križevci u iznosi od 9.000,00 €. Plan je da zatvorimo nadstrešnice i zaštitimo vozni park koliko je moguće bez da idemo u izmjenu projekta obzirom da su nam ispostave u zgradama Doma zdravlja.
•	U iznosu od 14.000,00 € planira se renovacija prostora hitne medicinske službe u ispostavi Đurđevac. Unutar iste aktivnosti planirana su i sredstva za opremu, točnije za informatičku opremu i rezervna napajanja sukladno odredbama Pravilnika o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza („Narodne novine“ broj 64/24) u iznosu od 37.000,00 €. U iznosu od 3.500,00 € planira se izrada projekta za solarnu elektranu na parkiralištu na katastarskoj čestici k.č. br. 1287.

Decentralizirana sredstva za 2025. godinu planirana su u iznosu od 737.150 €. Cilj je da se navedenim sredstvima nastavlja obnavljati vozni park Zavoda kupnjom 2 sanitetska vozila te 2 vozila hitne medicine, a čime bi se povećala i sama  kvaliteta voznog parka. Također, iz decentraliziranih sredstava planira se nabaviti dio medicinske opreme i službene, zaštitne i radne odjeće sukladno Pravilniku.		 		
Vlastiti prihodi za 2025. godinu planirani su u iznosu od 50.050.
U prihodima je sadržani i iznos od 284.300,00 € koji se odnosi na izvor 5.8. – Sredstva EU, a namijenjen je za rashode potrebne za provedbu već postojećeg projekta koji se odnosi na specijalizaciju pet prvostupnika sestrinstva. 
Prihodi od prodaje dugotrajne imovine planirani su u 2025. godini u iznosu od 21.000,00 € zbog plana prodaje dva sanitetska vozila.
Što se tiče rashoda poslovanja, ukupno planirani rashodi za 2025. godinu iznose 7.747.481 €.
Najveći dio planiranih rashoda za 2025. godinu odnosi se na rashode za zaposlene u ukupnom iznosu od 5.919.000 €. 
Ukupno planirani materijalni rashodi za 2025. godinu iznose 983.331 ‬ € što čini povećanje od 10,77% u odnosu na 2024. godinu. Materijalni rashodi u odnosu na 2024. godinu povećani su ponajviše za tekuće i investicijsko održavanje vozila te ugovor o djelu zbog nedostatka liječnika i potrebe za vanjskim kadrom.
Rashodi za nabavu nefinancijske imovine tijekom 2025. godine planirani su u ukupnom iznosu od 831.250 €, a od toga se 737.150 € odnosi na decentralizirana sredstva koja će se uložiti u obnovu voznog parka čime se želi podići kvaliteta istoga. Također, dio sredstava uložit će se u nabavu medicinske opreme i službene, zaštitne i radne odjeće kako bi se zadovoljile odredbe  Pravilnika.
Projekcije prihoda i rashoda za 2026. i 2027. godinu povlače se automatskim putem u programskom rješenju Osnivača te kao takvi bit će dostupni nakon odobrenja plana za 2025. godinu od strane Upravnog odjela za zdravstveno - socijalne djelatnosti te Upravnog odjela za financije, proračun i javnu nabavu. Projekcije ukupno planiranih prihoda i rashoda za 2026. godinu povećavaju se za 4,5% dok su projekcije za ukupno planirane prihode i rashode za 2027. godinu povećaju za 6%.

ODLUKA:
Članovi Upravnog vijeća Zavoda za hitnu medicinu Koprivničko-križevačke županije koji su sudjelovali na sjednici suglasni su sa prihvaćanjem i donosi se

(jednoglasno)

Time je završen rad po dnevnom redu.

KLASA: 024-01/24-01/11
URBROJ: 2137/89-24/02
U Koprivnici, 18. listopada 2024.

			  	                     	   PREDSJEDNICA UPRAVNOG VIJEĆA: 
Ana-Marija Mađerić, mag.oec.